ddrg/super_eurlex huggingface dataset:
Uredba Komisije (ES) št. 754/2003

z dne 29. aprila 2003

o spremembi Uredbe (ES) št. 174/1999 o posebnih podrobnih pravilih za uporabo Uredbe Sveta (EGS) št. 804/68 glede izvoznih dovoljenj in izvoznih nadomestil za mleko in mlečne proizvode

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo Komisije (ES) št. 509/2002 [2], in zlasti člena 31(3) Uredbe,

ob upoštevanju naslednjega:

(1) Memorandum o soglasju, sklenjen med Evropsko skupnostjo in Dominikansko republiko, potrjen s Sklepom Sveta 98/486/ES [3], predvideva kvoto mleka v prahu, ki se izvaža v Dominikansko republiko. Ker za proizvode, izvožene na podlagi omenjene kvote, velja nižja stopnja uvozne dajatve na podlagi memoranduma o soglasju in vpleteni izvajalci koristijo posebne dogovore, ki jim zagotavljajo določeno stabilnost cen, določa Uredba Komisije (ES) št. 174/1999 [4], kakor je bila nazadnje spremenjena z Uredbo (ES) št. 186/2003 [5], nižjo stopnjo nadomestila za navedene proizvode od tiste, ki se uporablja za proizvode, izvožene zunaj te kvote.

(2) Vse večje razlike v tržni ceni mleka v prahu na notranjem in zunanjem trgu ter povečanje povpraševanja in cen v Dominikanski republiki zahtevajo spremembo stopnje nadomestil, ki veljajo za ta sistem.

(3) Uredbo (ES) št. 174/1999 je treba zato spremeniti.

(4) Upravljalni odbor za mleko in mlečne proizvode ni podal svojega mnenja v roku, ki ga je določil njegov predsednik –

SPREJELA NASLEDNJO UREDBO:

Člen 1

Člen 20a(8) Uredbe (ES) št. 174/1999 se nadomesti z naslednjim:

"8. Stopnja nadomestila za proizvode, namenjene za izvoz v Dominikansko republiko na podlagi kvote iz odstavka 1, sta naslednja odstotka stopnje, ki jo je določila Komisija v skladu s členom 31(3) Uredbe (ES) št. 1255/1999 in se uporablja od prvega dne roka za vložitev zahtevkov za dovoljenje iz odstavka 7:

(a) 65 % za proizvode pod tarifno oznako KN 040210;

(b) 80 % za proizvode pod tarifnima oznakama KN 040221 in 040229."

Člen 2

Ta uredba začne veljati 1. maja 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. aprila 2003

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 79, 22.3.2002, str. 15.

[3] UL L 218, 6.8.1998, str. 45.

[4] UL L 20, 27.1.1999, str. 8.

[5] UL L 27, 1.2.2003, str. 11.

--------------------------------------------------
Uredba Komisije (ES) št. 1350/2003

z dne 30. julija 2003

o spremembi Uredbe (ES) št. 97/95 glede proizvodnje krompirjevega škroba v tržnem letu 2003/2004

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo (ES) št. 1104/2003 [2] in zlasti člena 8(5) Uredbe,

ob upoštevanju Uredbe Sveta (ES) št. 1868/94 z dne 27. julija 1994 o določitvi sistema kvot v zvezi s proizvodnjo krompirjevega škroba, kakor je bila nazadnje spremenjena z Uredbo (ES) št. 962/2002 [3] in zlasti člena 8 Uredbe,

ob upoštevanju naslednjega:

(1) Zneski, določeni v Uredbi (EGS) št. 1766/92, ki se v tržnem letu 2001/2002 uporabljajo za najnižjo ceno in za plačilo proizvajalcem, ter premija za proizvajalce krompirjevega škroba, ki jo določa Uredba (ES) št. 1868/94, ostanejo v tržnih letih 2002/2003 in 2003/2004 nespremenjeni.

(2) Priloga II k Uredbi Komisije (ES) št. 97/95 z dne 17. januarja 1995 o podrobnih pravilih za uporabo Uredbe Sveta (EGS) št. 1766/92 o najnižji ceni in kompenzacijskem plačilu, ki se izplača proizvajalcem krompirja, in za uporabo Uredbe Sveta (ES) št. 1868/94 o uvedbi sistema kvot v zvezi s proizvodnjo krompirjevega škroba [4], kakor je bila nazadnje spremenjena z Uredbo (ES) št. 1425/2002 [5], določa najnižjo ceno, premijo, ki se izplača proizvajalcu škroba, in plačilo, ki se izplača proizvajalcu za krompir na podlagi njegove vsebnosti škroba in njegove teže v vodni kopeli 5050 g vse do tržnega leta 2002/2003. Navedeno prilogo bi bilo treba spremeniti, da bi se uporabljala za tržno leto 2003/2004, pri čemer bi veljali isti zneski, kot so se uporabljali v tržnih letih 2001/2002 in 2002/2003.

(3) Da bi zagotovili kontinuiteto tržnih let, se morajo ukrepi, predvideni v tej uredbi, uporabljati od 1. julija 2003.

(4) Uredbo (ES) št. 97/95 je treba ustrezno spremeniti.

(5) Ukrepi, predvideni s to uredbo, so skladni z mnenjem Upravljalnega odbora za žita –

SPREJELA NASLEDNJO UREDBO:

Člen 1

V Prilogi II k Uredbi (ES) št. 97/95 se podnaslov "Del B: tržni leti 2001/2002 in 2002/2003" nadomesti z "Del B: tržna leta 2001/2002, 2002/2003 in 2003/2004".

Člen 2

Ta Uredba začne veljati dan po objavi v Uradnem listu Evropske unije.

Uporablja se od 1. julija 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. julija 2003

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 158, 27.6.2003, str. 1.

[3] UL L 197, 30.7.1994, str. 4.

[4] UL L 149, 7.6.2002, str. 1.

[5] UL L 16, 24.1.1995, str. 3.

--------------------------------------------------
Uredba Komisije (ES) št. 1701/2003

z dne 24. septembra 2003

o prilagoditvi člena 6 Uredbe (ES) št. 1592/2002 Evropskega parlamenta in Sveta o skupnih predpisih na področju civilnega letalstva in ustanovitvi Evropske agencije za varnost v letalstvu

(Besedilo velja za EGS)

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Uredbe (ES) št. 1592/2002 Evropskega parlamenta in Sveta z dne 15. julija 2002 o skupnih predpisih na področju civilnega letalstva in ustanovitvi Evropske agencije za varnost v letalstvu [1] ter zlasti člena 6(2) Uredbe,

ob upoštevanju naslednjega:

(1) Člen 6(1) Uredbe (ES) št. 1592/2002 zahteva, da proizvodi, deli in naprave izpolnjujejo okoljevarstvene zahteve iz Priloge 16 h Konvenciji o mednarodnem civilnem letalskem prometu (v nadaljnjem besedilu Čikaška konvencija), kakor je bila izdana novembra 1999, razen njenih dodatkov.

(2) Čikaška konvencija in njene priloge so bile spremenjene po sprejetju Uredbe (ES) št. 1592/2002, ki zahteva prilagoditev člena 6(1) Uredbe v skladu s postopkom v členu 54(3) navedene uredbe.

(3) Ukrepi, predvideni s to uredbo, so v skladu z mnenjem Odbora Evropske agencije za varnost v letalstvu, ustanovljenim s členom 54 Uredbe (ES) št. 1592/2002 -

SPREJELA NASLEDNJO UREDBO:

Člen 1

V členu 6 Uredbe (ES) št. 1592/2002 se prvi odstavek nadomesti:

"1. Proizvodi, deli in naprave morajo biti v skladu z okoljevarstvenimi zahtevami iz Priloge 16 k Čikaški konvenciji, kakor je bila izdana marca 2002 za Zvezek I in novembra 1999 za Zvezek II razen dodatkov k Prilogi 16."

Člen 2

Ta uredba začne veljati 28. septembra 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. septembra 2003

Za Komisijo

Loyola De Palacio

Podpredsednica

[1] UL L 240, 7.9.2002, str. 1.

--------------------------------------------------
Uredba komisije (ES) št. 1822/2003

z dne 16. oktobra 2003

o spremembi Uredbe (ES) št. 2760/98 o izvajanju programa čezmejnega sodelovanja v okviru programa Phare

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3906/89 z dne 18. decembra 1989 o gospodarski pomoči nekaterim državam srednje in vzhodne Evrope [1], kakor je bila nazadnje spremenjena z Uredbo (ES) št. 807/2003 [2], in zlasti člena 8 Uredbe,

ob upoštevanju naslednjega:

(1) Na zasedanju Evropskega sveta 12. in 13 decembra 2002 v Kopenhagnu so bila sklenjena pristopna pogajanja s Ciprom, Češko republiko, Estonijo, Madžarsko, Latvijo, Litvo, Malto, Poljsko, Slovaško in Slovenijo, pri čemer je bil za datum pristopa določen 1. maj 2004. Države pristopnice je treba zato črtati s seznama obmejnih regij, ki so upravičene do vključitve v program Phare o čezmejnem sodelovanju.

(2) Na zasedanju Evropskega sveta v Kopenhagnu sta bila sprejeta časovna načrta pogajanj za Bolgarijo in Romunijo, ki naj bi podprla prizadevanja teh dveh držav prosilk pri doseganju njunega cilja, da k Evropski uniji pristopita leta 2007.

(3) Sporočilo Komisije z dne 1. julija 2003 o ustvarjanju pogojev za nov sosedski instrument [3] predlaga za obdobje od 2004 do 2006 uvedbo sosedskih programov, ki pokrivajo zunanje meje razširjene Unije. Meje Romunije in Bolgarije s sosednjimi državami, ki nimajo statusa prosilk, je zato treba vključiti na seznam upravičenih obmejnih regij.

(4) Uredba Komisije (ES) št. 2706/98 [4], kakor je bila spremenjena z Uredbo (ES) št. 1596/2002 [5], predvideva razširitev programa Phare o čezmejnem sodelovanju na meje z drugimi sosednjimi državami, ki jih podpirajo drugi programi pomoči Skupnosti; primerno je, da se program Phare o čezmejnem sodelovanju razširi tudi na mejo med Bolgarijo in Turčijo.

(5) Uredbo (ES) št. 2760/98 je zato treba ustrezno dopolniti.

(6) Ukrepi, predvideni s to uredbo, so v skladu z mnenjem Odbora za gospodarsko prestrukturiranje v nekaterih državah srednje in vzhodne Evrope –

SPREJELA NASLEDNJO UREDBO:

Člen 1

Člen 2(1) Uredbe (ES) št. 2760/98 se nadomesti z naslednjim:

"1. Upravičene obmejne regije so tiste med

(a) Romunijo in Madžarsko, Romunijo in Bolgarijo, Romunijo in Ukrajino, Romunijo in Moldavijo, Romunijo ter Srbijo in Črno goro;

(b) Bolgarijo in Grčijo, Bolgarijo in Romunijo, Bolgarijo in Turčijo, Bolgarijo in Nekdanjo jugoslovansko republiko Makedonijo, Bolgarijo ter Srbijo in Črno goro."

Člen 2

Ta uredba začne veljati 1. januarja 2004.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. oktobra 2003

Za Komisijo

Günter Verheugen

Član Komisije

[1] UL L 375, 23.12.1989, str. 11.

[2] UL L 122, 16.5.2003, str. 36.

[3] COM(2003) 393 konč.

[4] UL L 345, 19.12.1998, str. 49.

[5] UL L 240, 7.9.2002, str. 33.

--------------------------------------------------
Uredba Komisije (ES) št. 2306/2003

z dne 29. decembra 2003

o spremembi Uredbe (ES) št. 280/98 o odstopanju od nekaterih določb Uredbe Sveta (ES) 2597/97 o dodatnih pravilih o skupni ureditvi trga z mlekom in mlečnimi proizvodi glede konzumnega mleka, proizvedenega na Finskem in Švedskem

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Akta o pristopu Avstrije, Finske in Švedske in zlasti člena 149(1) Akta,

ob upoštevanju naslednjega:

(1) Uredba Sveta (ES) št. 2596/97 z dne 18. decembra 1997 o podaljšanju obdobja, predvidenega v členu 149(1) Akta o pristopu Avstrije, Finske in Švedske [1], podaljšuje obdobje, v katerem se lahko sprejmejo prehodni ukrepi za olajšanje prehoda od ureditev, ki se uporabljajo v Avstriji, Finski in Švedski v času pristopa, na tiste, ki izhajajo iz uporabe skupnih ureditev trgov. V zvezi z zahtevami za vsebnost maščobe v konzumnem mleku, proizvedenem na Finskem in Švedskem, je to obdobje podaljšano do 30. Aprila 2009.

(2) Primerno je ukreniti vse potrebno za zagotovitev ustreznega podaljšanja izvedbenih določb, navedenih v Uredbi Komisije (ES) št. 280/98 [2].

(3) Uredbo (ES) št. 280/98 je zato treba ustrezno spremeniti.

(4) Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode –

SPREJELA NASLEDNJO UREDBO:

Člen 1

V členu 1 Uredbe (ES) št. 280/98 se "31. december 2003" nadomesti s "30. april 2009".

Člen 2

Ta uredba začne veljati 1. januarja 2004.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. decembra 2003

Za Komisijo

Franz Fischler

Član Komisije

[1] UL L 351, 23.12.1997, str. 12. Uredba, kakor je bila nazadnje spremenjena z Uredbo (ES) št. 1805/2003 (UL L 265, 16.10.2003, str. 5).

[2] UL L 28, 4.2.1998, str. 3. Uredba, kakor je bila spremenjena z Uredbo (ES) št. 169/2000 (UL L 21, 26.1.2000, str. 10).

--------------------------------------------------
Uredba Komisije (ES) št. 1979/2003

z dne 11. novembra 2003

o dopolnitvi Priloge k Uredbi (ES) št. 2400/96 (Westlandse druif, Alcachofa de Benicarló ali Carxofa de Benicarló in Marrone di San Zeno)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske pridelke in živila [1], kakor je bila nazadnje spremenjena z Uredbo (ES) št. 806/2003 [2] in zlasti člena 6(3) in (4) Uredbe,

ob upoštevanju naslednjega:

(1) V skladu s členom 5 Uredbe (EGS) št. 2081/92 je Nizozemska poslala Komisiji vlogo za registracijo imena "Westlandse druif" kot geografsko označbo; Španija je Komisiji poslala vlogo za registracijo imena "Alcachofa de Benicarló" ali "Carxofa de Benicarló" kot označbo porekla, Italija pa je poslala vlogo za registracijo imena "Marrone di San Zeno" kot označbo porekla.

(2) V skladu s členom 6(1) Uredbe (EGS) št. 2081/92 je ugotovljeno, da vloge izpolnjujejo vse zahteve Uredbe in da zlasti vsebujejo vse zahtevane informacije v skladu s členom 4 Uredbe.

(3) Komisija ni prejela nobenega ugovora po členu 7 navedene uredbe glede treh imen iz Priloge k tej uredbi po objavi v Uradnem listu Evropske unije [3].

(4) Ta tri imena je zato treba vnesti v Register zaščitenih označb porekla in zaščitenih geografskih označb ter jih v Skupnosti zaščititi kot zaščitene označbe porekla ali zaščitene geografske označbe.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 1665/2003 [5] –

SPREJELA NASLEDNJO UREDBO:

Člen 1

Tri imena v Prilogi k tej uredbi se dodajo v Prilogo k Uredbi (ES) št. 2400/96 in se v Register zaščitenih označb porekla in zaščitenih geografskih označb iz člena 6(3) Uredbe (EGS) št. 2081/92, vnesejo kot zaščitene označbe porekla (ZOP) ali zaščitene geografske označbe (ZGO).

Člen 2

Ta uredba začne veljati 20. dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. novembra 2003

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 122, 16.5.2003, str. 1.

[3] UL C 40, 19.2.2003, str. 5 (Westlandse druif).UL C 40, 19.2.2003, str. 7 (Alcachofa de Benicarló or Carxofa de Benicarló).UL C 45, 25.2.2003, str. 2 (Marrone di San Zeno).

[4] UL L 327, 18.12.1996, str. 11.

[5] UL L 235, 23.9.2003, str. 6.

--------------------------------------------------

PRILOGA

PROIZVODI NAŠTETI V PRILOGI I K POGODBI ES, NAMENJENI ZA PREHRANO LJUDI

Sadje, zelenjava in žita

NIZOZEMSKA

Westlandse druif (ZGO)

ŠPANIJA

Alcachofa de Benicarló ali Carxofa de Benicarló (ZOP)

ITALIJA

Marrone di San Zeno (ZOP)

--------------------------------------------------
Uredba Komisije (ES) št. 545/2004

z dne 24. marca 2004

o spremembi Uredbe Sveta (ES) št. 32/2000 glede na spremembe Uredbe Sveta (EGS) št. 2658/87 o tarifni in statistični nomenklaturi ter skupni carinski tarifi

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 32/2000 z dne 17. decembra 1999 o odpiranju in zagotavljanju upravljanja tarifnih kvot Skupnosti, določenih v okviru GATT, in nekaterih drugih tarifnih kvot Skupnosti ter o določitvi podrobnih pravil za prilagajanje teh kvot in o razveljavitvi Uredbe (ES) št. 1808/95 [1] in zlasti člena 9(1)(a) Uredbe,

ob upoštevanju naslednjega:

(1) Uredba Komisije (ES) št. 1789/2003 z dne 11. septembra 2003 o spremembah Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi [2] spreminja oznake kombinirane nomenklature za nekatere proizvode prilog I in IV Uredbe (ES) št. 32/2000. Te priloge je zato treba ustrezno spremeniti.

(2) Ta uredba velja od dneva začetka veljavnosti Uredbe (ES) št. 1789/2003.

(3) Ukrepi, predvideni v tej uredbi, so v skladu z mnenjem Odbora za carinski zakonik –

SPREJELA NASLEDNJO UREDBO:

Člen 1

Uredba (ES) št. 32/2000 se spremeni:

1. V Prilogi I, zaporedna številka 09.0048, drugi stolpec, se oznaka KN "ex03042095" nadomesti z "ex03042094".

2. Priloga IV se spremeni:

(a) oznake za zaporedno številko 09.0104 se spremenijo:

(i) oznake od "481820" do "482390" 90 v stolpcu "oznaka KN" in besedilo v zvezi s poglavjem 48 v stolpcu "Poimenovanje" se črtajo;

(ii) oznaka "ex91139090" se nadomesti z "ex91139080";

(b) za zaporedno številko 09.0106, v stolpcu "oznaka KN", se oznaka "62171700" nadomesti z oznako "62171000."

(c) oznake za zaporedno številko 09.0104 se spremenijo:

(i) oznake od "4818201010" do "4823 90 9020" se črtajo;

(ii) v stolpcu "oznaka TARIC", se za oznako KN "71171999" vstavi številka "10";

(iii) oznaka "9113909010" se nadomesti z oznako "9113908011".

Člen 2

Ta uredba začne veljati dan po objavi v Uradnem listu Evropske unije.

Uporablja se od 1. januarja 2004.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. marca 2004

Za Komisijo

Frederik Bolkestein

Član Komisije

[1] UL L 5, 8.1.2000, str. 1. Uredba, kakor je bila nazadnje spremenjena z Uredbo Komisije (ES) št. 384/2003 (UL L 55, 1.3.2003, str. 15).

[2] UL L 281, 30.10.2003, str. 1.

--------------------------------------------------
Uredba Komisije (ES) št. 597/2004

z dne 30. marca 2004

o odstopanju od Uredbe (ES) št. 174/1999 in njeni spremembi glede izvoznih dovoljenj za mleko v prahu, ki se izvaža v Dominikansko republiko

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [1], in zlasti člena 30(1) Uredbe,

ob upoštevanju naslednjega:

(1) Člen 20a Uredbe Komisije št. 174/1999 z dne 26. januarja 1999 o določitvi posebnih podrobnih pravil za uporabo Uredbe Sveta (EGS) št. 804/68 glede izvoznih dovoljenj in izvoznih nadomestil za mleko in mlečne proizvode [2] določa pravila za upravljanje kvote mleka v prahu za izvoz v Dominikansko republiko po memorandumu o soglasju med Evropsko skupnostjo in Dominikansko republiko, odobrenem z Odločbo Sveta 98/486/ES [3].

(2) Vlaganje zahtevkov je odloženo, da se izvajalcem iz Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške omogoči vlaganje zahtevkov za izvozna dovoljenja glede izvoznih kvot v Dominikansko republiko za obdobje od 1. julija 2004 do 30. junija 2005.

(3) Da bi zagotovili točnejše preverjanje izvoženih proizvodov in za čim manjšo nevarnost špekulacij so izvozna dovoljenja, izdana v skladu s členom 20a(12) Uredbe (ES) št.174/1999, veljavna samo za oznako proizvoda, za katerega so izdana. Tako se izjeme, predvidene v členu 5(2) in (3), ne uporabljajo več za dovoljenja, izdana za naslednje kvotno leto.

(4) Uredba (ES) št. 174/1999 se zato ustrezno spremeni.

(5) Ukrepi iz te uredbe so v skladu z mnenjem Upravljalnega odbora za mleko in mlečne proizvode –

SPREJELA NASLEDNJO UREDBO:

Člen 1

Z odstopanjem od člena 20a(7) Uredbe (ES) št. 174/1999 se za obdobje od 1. julija 2004 do 30. junija 2005 zahtevki za dovoljenja vložijo od 10. do 15. maja 2004.

Člen 2

V členu 20a Uredbe (ES) št. 174/1999 se odstavek 17 zamenja z naslednjim:

"17. Poglavje 1 se uporablja z izjemo člena 5(2) in (3) in členov 6, 9 in 10."

Člen 3

Ta uredba začne veljati dan po objavi v Uradnem listu Evropske unije.

Vseeno pa se člen 2 uporablja samo za izvozna dovoljenja, izdana od 1. junija 2004.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. marca 2004

Za Komisijo

Franz Fischler

Član Komisije

[1] UL L 160, 26.6.1999, str. 48. Uredba, kakor je bila nazadnje spremenjena z Uredbo Komisije (ES) št. 186/2004 (UL L 29, 3.2.2004, str. 6).

[2] UL L 20, 27.1.1999, str. 8. Uredba, kakor je bila nazadnje spremenjena z Uredbo (ES) št. 1948/2003 (UL L 287, 5.11.2003, str. 13).

[3] UL L 218, 6.8.1998, str. 45.

--------------------------------------------------
Uredba Komisije (ES) št. 604/2004

z dne 29. marca 2004

o sporočanju podatkov o tobaku od letine 2000 dalje

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2075/92 z dne 30. junija 2003 o skupni ureditvi trga za surovi tobak [1], kakor je bila nazadnje spremenjena z Uredbo (ES) št. 2319/2003 [2], in zlasti člena 21 Uredbe,

ob upoštevanju naslednjega:

(1) Uredba Komisije (ES) št. 2636/1999 z dne 14. decembra 1999 o sporočanju podatkov o tobaku od letine 2000 dalje in razveljavitvi Uredbe (EGS) št. 1771/93 [3] je bila večkrat bistveno spremenjena [4]. Zaradi jasnosti in gospodarnosti bi morala biti navedena uredba kodificirana.

(2) Določiti je treba podatke za sporočanje po Uredbi (EGS) št. 2075/92 in po uredbah, sprejetih za njeno uporabo.

(3) Zaradi učinkovitega upravljanja je treba te podatke združiti v skupine in določiti časovni razpored za njihovo predložitev.

(4) Ukrepi, predvideni v tej uredbi, so v skladu z mnenjem Upravljalnega odbora za tobak –

SPREJELA NASLEDNJO UREDBO:

Člen 1

Države članice sporočijo podatke, navedene v prilogah I, II in III, v skladu s tam predvidenimi roki.

Podatki se sporočijo ločeno za vsako letino in za vsako skupino sort.

Člen 2

Države članice sprejmejo potrebne ukrepe za zagotovitev, da jim zadevni gospodarski subjekti sporočijo predpisane podatke v ustreznih rokih.

Člen 3

Podatki o zalogah, ki jih imajo podjetja za prvo predelavo, se sporočijo v skladu s Prilogo III.

Člen 4

Uredba (ES) št. 2636/1999 je razveljavljena.

Sklicevanje na razveljavljeno Uredbo se razume kot sklicevanje na to uredbo v skladu s korelacijsko tabelo v Prilogi V.

Člen 5

Ta uredba začne veljati 20. dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. marca 2004

Za Komisijo

Predsednik

Romano Prodi

[1] UL L 215, 30.7.1992, str. 70.

[2] UL L 345, 31.12.2003, str. 17.

[3] UL L 323, 15.12.1999, str. 4.

[4] Glej Prilogo IV.

--------------------------------------------------

PRILOGA I

+++++ TIFF +++++

--------------------------------------------------

PRILOGA II

+++++ TIFF +++++

--------------------------------------------------

PRILOGA III

+++++ TIFF +++++

--------------------------------------------------

PRILOGA IV

Razveljavljena uredba in njene zaporedne spremembe

Uredba Komisije (ES) št. 2636/1999 | (UL L 323, 15.12.1999, str. 4) |

Uredba Komisije (ES) št. 1639/2000 | (UL L 187, 26.7.2000, str. 39) |

Uredba Komisije (ES) št. 384/2001 | (UL L 57, 27.2.2001, str. 16). |

--------------------------------------------------

PRILOGA V

KORELACIJSKA TABELA

Uredba (ES) št. 2636/1999 | Ta uredba |

Členi 1, 2 in 3 | Členi 1, 2 in 3 |

Člen 4 | - |

- | Člen 4 |

Člen 5 | Člen 5 |

Priloge I, II in III | Priloge I, II in III |

- | Priloga IV |

- | Priloga V |

--------------------------------------------------